سیول( آن لائن) جہاندمی کوریا ٹی کورونا وائرس نا اولیکو کیس مون آ بسنے اوکان گڈ سیمی شار کائی سونگ اٹ لاک ڈا ﺅن نافذ کننگانے۔ اولیکو کورونا کیس مون آ بننگ آن پد نارتھ کوریا ٹی کل ہسپتال آتے دا بابت اٹ الرٹ کننگانے۔ ایلو کنڈ آ امریکہ ٹی کورونا وائرس نا تدوک آ 24 گھنٹہ ٹی 68 ہزار 212 کیس رپورٹ مسنو، وخت اس کہ داڑان پین 1 ہزار 67 مرک مون آ بسنو۔ ماہر تا رداٹ امریکہ ٹی بروک آ 3 آن 4 ہفتہ ٹی کورونا وائرس نا دَین نا کچ اٹ ودکی مننگ کیک۔ امریکا داسکان کن کورونا وائرس آن کل آن زیات زہمی آ ملک ءِ، ہراڑے نہ بیرہ کورونا ناجوڑ وخت اس کہ داڑان کہوک آتا کچ ہم دنیا نا کل ملک آتیٹی کل آن زیات ءِ۔
